Приложение №5

**Д О Г О В О Р**

**№\_\_\_\_\_\_\_ /\_\_\_\_\_\_\_\_\_\_\_**

Днес, г., в град Монтана, между:

1. Фондация "РАЗВИТИЕ НА СЕВЕРОЗАПАДНА БЪЛГАРИЯ" с ЕИК 111563264, със седалище и адрес на управление: гр. Монтана, п.к. 3400, ул. Св. Климент Охридски № 5а, представлявано от Мариела Йончева Попова - Председател, наричано по- долу за краткост ВЪЗЛОЖИТЕЛ, от една страна, и
2. , с ЕИК/БУЛСТАТ/друг идентификационен код, със седалище и адрес на управление представляван/о от , в качеството му на , наричан/о по- долу за краткост ИЗПЪЛНИТЕЛ, от друга страна,

след проведена процедура за определяне на изпълнител чрез избор с публична обява с предмет: Подготовка за въвеждане на специализирана услуга за деца "Детска пътека" и изграждане на екосистема за новата услуга на национално и областно ниво със специален фокус върху деца от ромската общност при изпълнение на проект "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“, финансирана по Малка грантова схема O3 на Норвежкия финансов механизъм 2014 – 2021 и на основание чл. 20, ал. 1 от Постановление № 118 от 20 май 2014 г. на Министерския съвет за условията и реда за определяне на изпълнител от страна на бенефициенти на безвъзмездна финансова помощ от Финансовия механизъм на Европейското икономическо пространство, Норвежкия финансов механизъм, фонд "Убежище, миграция и интеграция" и фонд "Вътрешна сигурност” и протокол № / г., се сключи настоящият договор за следното:

1. **ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предоставя срещу възнаграждение и при условията на този договор услуги с предмет: **Подготовка за въвеждане на специализирана услуга за деца "Детска пътека" и изграждане на екосистема за новата услуга на национално и областно ниво със специален фокус върху деца от ромската общност при изпълнение на проект "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“, финансирана по Малка грантова схема O3 на Норвежкия финансов механизъм 2014 – 2021**

В предмета на договора е включено изпълнението на следните дейности:

1. Подготовка на Ръководство за предоставяне на услугата "Детска пътека";

2. Изготвяне на наръчник за внедряване на услугата по места;

3. Разработване пакети с материали за националните и местни семинарни модули;

4. Разработване на методика и наръчник за работа с деца за професионалисти на първа линия

**Чл. 2.** ИЗПЪЛНИТЕЛЯТ се задължава да предостави услугите в пълно съответствие с Техническата спецификация на ВЪЗЛОЖИТЕЛЯ и Офертата на ИЗПЪЛНИТЕЛЯ, представляващи неразделна част от него.

**Чл. 3.** В срок до 3 *(три)* дни от датата на сключване на договора, но най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на договора в срок до 3 *(три)* дни от настъпване на съответното обстоятелство.[[1]](#footnote-1)

1. **СРОК НА ДОГОВОРА. МЯСТО НА ИЗПЪЛНЕНИЕ**

**Чл. 4. (1)** Договорът влиза в сила от датата на подписването му и е със срок за изпълнение 4 (четири) месеца, но не по-късно 31.10.2023.

(2) Сроковете за изпълнение на дейностите по настоящия договор са, както следва:

• Подготовка на Ръководство за предоставяне на услугата "Детска пътека"

Срокът за изпълнение на дейността е 2 (два) месеца от сключване на договора, но не по-късно от - 15.09.2023 г.

• Изготвяне на наръчник за внедряване на услугата по места;

Срокът за изпълнение на дейността е 4 (четири) месеца от сключване на договора, но не по-късно от - 31.10.2023 г.

• Разработване пакети с материали за националните и местни семинарни модули;

Срокът за изпълнение на дейността е 4 (четири) месеца от сключване на договора, но не по-късно от - 31.10.2023 г.

• Разработване на методика и наръчник за работа с деца за професионалисти на първа линия

Срокът за изпълнение на дейността е 4 (четири) месеца от сключване на договора, но не по-късно от - 31.10.2023 г.

(3) ВЪЗЛОЖИТЕЛЯТ има право да спре изпълнението на една или повече дейности, както и изпълнението на целия договор, при възникване на непредвидени обстоятелства, които налагат спирането. За спирането се съставя писмено уведомление до ИЗПЪЛНИТЕЛЯ, в което се посочват причините за спиране на изпълнението, както и периодът, за който се отнася спирането, ако такъв е известен. За периода на спиране срокът на спрените дейности или съответно срокът на договора, спира да тече.

(4) Изпълнението на настоящия договор може да бъде спирано и при други случаи, предвидени в действащото законодателство на Република България.

(5) ИЗПЪЛНИТЕЛЯТ има право да предложи на ВЪЗЛОЖИТЕЛЯ спиране на договора по реда на ал. 3. В този случай ИЗПЪЛНИТЕЛЯТ отправя писмено предложение за спиране, в което се посочват причините за спиране на изпълнението, както и периодът, за който се отнася спирането. ВЪЗЛОЖИТЕЛЯТ се произнася писмено по предложението в 7-дневен срок от получаването му и има право да спре изпълнението по реда на ал. 3 или да откаже предложението за спиране.

**Чл. 5.** Дейностите се изпълняват на територията на Столична община и офиса на ИЗПЪЛНИТЕЛЯ.

1. **ЦЕНА И НАЧИН НА ПЛАЩАНЕ**

**Чл. 6. (1)** Общото възнаграждение за изпълнение на всички дейности по предмета на

договора е ( ) лева **без ДДС** и

( ) лева **с ДДС** съгласно оферта на Изпълнителя (Приложение № 2).

1. Посочената цена е крайна и включва всички разходи и възнаграждения на ИЗПЪЛНИТЕЛЯ за изпълнение на предмета на настоящия Договор.
2. ВЪЗЛОЖИТЕЛЯТ извършва плащанията по настоящия договор по банков път, по банкова сметка на ИЗПЪЛНИТЕЛЯ, по следния начин:

**а)** авансово плащане: предвижда се извършване на авансово плащане в размер на 30 % (тридесет процента) от общата цена по чл. 6, ал. 1. Плащането се извършва в 10 (десет) дневен срок от предоставяне от ИЗПЪЛНИТЕЛЯ на ВЪЗЛОЖИТЕЛЯ на фактура в оригинал.

**(б)** 2 междинни плащания в размер до 25 % (двадесет и пет процента) всяко от общата цена по чл. 6, ал. 1, които се осъществяват до 10 (десет) календарни дни, считано от изпълнение на следните кумулативни условия:

а) подписване на двустранен приемо-предавателен протокол за изпълнението и приемането на съответната дейност;

б) представяне на оригинална фактура от Изпълнителя

**(в)** окончателно плащане: в размер на останалата част от стойността посочена в чл. 6, ал. 1, което се осъществява до 30 дни след изпълнение на всички дейности, предмет на договора и подписване на двустранен приемо-предавателен протокол за изпълнението и окончателен доклад.

*В описателната част на издаваните от ИЗПЪЛНИТЕЛЯ фактури се вписва задължително следния текст: „Разходите са за сметка на договор № 93-00-117/05.08.2022 г. по проект № BGJUSTICE -3.002-0005 "Детска пътека (подготовка и въвеждане на детска услуга "детска пътека" при случаи на деца – свидетели или в риск от насилие)“ по програма „Правосъдие“, финансирана по Малка грантова схема O3 на Норвежкия финансов механизъм 2014 – 2021.*

*.*

(4) В случай, че бъдат установени неправомерно изплатени от ВЪЗЛОЖИТЕЛЯ разходи, при виновно неизпълнение от страна на ИЗПЪЛНИТЕЛЯ, последният се задължава да възстанови съответните неправомерно изплатени суми в срок от 5 (пет) работни дни от получаване на искане за това по посочена в искането банкова сметка.

(5) Ако ИЗПЪЛНИТЕЛЯТ не възстанови изисканите суми в срока по ал. 4, ВЪЗЛОЖИТЕЛЯТ има право на обезщетение за забавено плащане в размер на законовата лихва за периода на просрочието.

(6) Банковите такси, свързани с връщането на дължими суми на ВЪЗЛОЖИТЕЛЯ са изцяло за сметка на ИЗПЪЛНИТЕЛЯ.

(7) Забава на плащане не е основание за спиране на изпълнението на дейностите по договора.

(8) Заплащането ще се извършва по банкова сметка на ИЗПЪЛНИТЕЛЯ:

БАНКА:

IBAN:

BIC:

1. ПРАВА И ЗАДЪЛЖЕНИЯ НА СТРАНИТЕ

Чл. 7. (1) ВЪЗЛОЖИТЕЛЯТ има право:

1. Да извършва по всяко време проверки на **ИЗПЪЛНИТЕЛЯ** по изпълнение на този Договор без с това да пречи на оперативната му дейност. При констатиране на некачествено извършена работа или отклонения от нормативните изисквания **ВЪЗЛОЖИТЕЛЯТ** има право да спира изпълнението на дейността до отстраняване на нарушението. Отстраняването на нарушенията са за сметка на **ИЗПЪЛНИТЕЛЯ**.
2. Да извършва текущ контрол върху изпълнението на дейностите по договора.
3. Да иска от **ИЗПЪЛНИТЕЛЯ** да изпълни възложените дейности по чл. 1, от настоящия договор в уговорените срокове, без недостатъци и отклонение от уговореното, в условията на настоящия договор, техническата спецификация на **ВЪЗЛОЖИТЕЛЯ** и техническото предложение на **ИЗПЪЛНИТЕЛЯ.**
4. Да иска от **ИЗПЪЛНИТЕЛЯ** да му предаде своевременно извършените дейности по договора.
5. Да изисква участието на **ИЗПЪЛНИТЕЛЯ** в срещи за обсъждане на напредъка на изпълнението на договора или технически срещи с партньорите по проекта.

**(2) ВЪЗЛОЖИТЕЛЯТ** се задължава:

1. да окаже необходимото съдействие на **ИЗПЪЛНИТЕЛЯ** за изпълнение на възложената му работа, в това число и да предостави на **ИЗПЪЛНИТЕЛЯ** всякаква необходима информация относно изпълнението на договора.
2. да предоставя на **ИЗПЪЛНИТЕЛЯ** данните и информация, необходими за изпълнение на услугите, предмет на договора, при спазване на относимите изисквания или ограничения съгласно приложимото право.
3. да заплаща извършените и приети без забележки услуги при условията на настоящия договор.
4. да приеме изпълнението на услугите, предмет на договора, когато то отговаря на договореното, по реда и при условията на настоящия договор.
5. да осигури достъп на **ИЗПЪЛНИТЕЛЯ** и/или на членовете на екипа, които ще отговарят за изпълнението на договора, както и до оперативната информация за изпълнение на дейностите по договора с цел своевременно изпълнение на услугите.
6. да уведоми своевременно **ИЗПЪЛНИТЕЛЯ** за всички възможни промени в изискванията към изпълнението на дейностите по договора.

**Чл. 8. ВЪЗЛОЖИТЕЛЯТ** не носи отговорност за действия или бездействия на **ИЗПЪЛНИТЕЛЯ**, негови служители или трети лица, чиито капацитет използва **ИЗПЪЛНИТЕЛЯТ**, в резултат на които:

1. настъпи смърт или злополука на което и да е физическо лице;
2. настъпи загуба или нанесена вреда на каквото и да е било имущество, вследствие изпълнение на дейности по договора.

**Чл. 9. (1) ИЗПЪЛНИТЕЛЯТ** има право:

1. да иска от **ВЪЗЛОЖИТЕЛЯ** необходимото съдействие за изпълнение на задълженията си - предмет на договора, посочени в чл. 1.
2. да иска от **ВЪЗЛОЖИТЕЛЯ** приемане на работата, в случай че е изпълнена точно.
3. да получи уговореното по-горе възнаграждение за изпълнената и приета без забележки работа.

**(2) ИЗПЪЛНИТЕЛЯТ** се задължава:

1. да изпълни дейностите, предмет на настоящия договор, качествено, в срок и в съответствие с изискванията на **ВЪЗЛОЖИТЕЛЯ**, посочени в Техническата спецификация Приложение № 1 и техническото предложение (Приложение № 2) неразделна част от настоящия договор, в съответствие с действащите нормативни актове в областта и в сроковете съгласно чл. 4, ал. 2 от договора;
2. да осигури на **ВЪЗЛОЖИТЕЛЯ** и отговорните му служители регламентиран достъп до всички материали и документи във връзка с изпълнението на предмета на настоящия договор, по време на всеки етап от изпълнението му;
3. да присъства при разглеждане на резултатите от изпълнение на предмета на настоящия договор от **ВЪЗЛОЖИТЕЛЯ** и трети страни, в случай на необходимост;
4. да уведомява своевременно **ВЪЗЛОЖИТЕЛЯ** писмено при възникване на пречки, които могат да забавят или да направят невъзможно изпълнението на договора;
5. да информира своевременно **ВЪЗЛОЖИТЕЛЯ** писмено за всички пречки, възникващи в хода на изпълнение на услугата, предмет на настоящия договор, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;
6. да изпълнява всички законосъобразни указания и изисквания на **ВЪЗЛОЖИТЕЛЯ**;
7. да пази поверителна конфиденциалната информация, в съответствие с уговореното в настоящия договор;
8. да отстранява за своя сметка, в указан писмено от **ВЪЗЛОЖИТЕЛЯ** срок, констатираните от последния и допуснати по вина на **ИЗПЪЛНИТЕЛЯ** непълноти и грешки в изпълнението на предмета на настоящия договор;
9. да информира своевременно **ВЪЗЛОЖИТЕЛЯ** за всички пречки, възникващи в хода на изпълнението на работата, да предложи начин за отстраняването им, като може да поиска от **ВЪЗЛОЖИТЕЛЯ** указания и/или съдействие за отстраняването им;
10. Да не променя състава на екипа, който ще отговаря за изпълнението на дейностите, без предварително писмено съгласие от страна на ВЪЗЛОЖИТЕЛЯ при постъпило мотивирано искане за това, както и да извърши, при поискване от ВЪЗЛОЖИТЕЛЯ, замяна на лице от състава на екипа при установено неизпълнение и/или нарушение на задължение, произтичащо от позицията му в този списък, с друго лице с професионална компетентност равна или по-висока от тази на заменяния експерт;
11. В случай, че експерт се налага да бъде сменен след подписване на договора поради болест, смърт, напускане или друга обективна причина, водеща до невъзможност експертът да участва лично в изпълнението на договора, ИЗПЪЛНИТЕЛЯТ следва да го замени с експерт, който има професионална компетентност равна или по-висока от тази на заменяния експерт. Новият експерт следва да бъде одобрен от ВЪЗЛОЖИТЕЛЯ преди да бъде включен в екипа. ИЗПЪЛНИТЕЛЯТ поема всякакви допълнителни разходи, свързани със смяната на неговите експерти;
12. **ИЗПЪЛНИТЕЛЯТ** и **ВЪЗЛОЖИТЕЛЯТ** са единствените страни по договора. **ВЪЗЛОЖИТЕЛЯТ** не признава съществуването на договорна връзка между него и партньорите или подизпълнителите на Изпълнителя по настоящия договор. Само **ИЗПЪЛНИТЕЛЯТ** е отговорен пред **ВЪЗЛОЖИТЕЛЯ** за изпълнението на договора.
13. да не възлага изпълнението или части от него на подизпълнители, извън посочените в офертата на **ИЗПЪЛНИТЕЛЯ**, ако има такива, освен в случаите и при условията, предвидени в ПМС 118/2014;
14. да спазва всички приложими нормативни актове, разпоредби, стандарти и други изисквания, свързани с предмета на договора, и в частност всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право;
15. да спазва изискванията на дейностите по информация и комуникация по ФМ на ЕИП 2014-2021, следвайки изискванията на Регламента относно изпълнението на ФМ на ЕИП 2014-2021 и Анекс 3, неразделна част от него, както и Ръководство за комуникация и дизайн на Финансов механизъм на ЕИО и Норвегия за периода 2014-2021 г., като по време на изпълнението на всички дейности, за които е приложимо, да посочва финансовия принос на ФМ на ЕИП 2014-2021 г. в своите доклади и всички други документи, свързани с изпълнението на договора, както и да помества в документите логото на ФМ на ЕИП 2014 - 2021 г., където е уместно;
16. да предприеме всички необходими мерки за избягване на конфликт на интереси и да предприеме всички необходими мерки за недопускане на нередности по смисъла на чл. 12.2 от Регламента относно изпълнението на ФМ на ЕИП 2014-2021 и измами, които имат или биха имали като последица нанасянето на вреда на общия бюджет на ФМ на ЕИП 2014-2021 и/или националния бюджет, като се задължава да уведоми ВЪЗЛОЖИТЕЛЯ в двудневен срок при настъпване на съответното обстоятелство.
17. **ОТГОВОРНОСТ ЗА НЕИЗПЪЛНЕНИЕ, САНКЦИИ И НЕУСТОЙКИ**

**Чл. 10. (1)** При забавено изпълнение на задължения по Договора от страна на **ИЗПЪЛНИТЕЛЯ** в нарушение на предвидените в настоящия договор срокове, същият заплаща на **ВЪЗЛОЖИТЕЛЯ** неустойка в размер на 0.1% от общата стойност на договора с ДДС за всеки просрочен ден, но не повече от 10% от тази стойност.

1. При лошо, неточно или частично изпълнение, на което и да е от задълженията си, **ИЗПЪЛНИТЕЛЯТ** заплаща на **ВЪЗЛОЖИТЕЛЯ** неустойка в размер на 2% от общата стойност на договора с ДДС.
2. **ВЪЗЛОЖИТЕЛЯТ** може да претендира обезщетение за нанесени вреди и пропуснати ползи по общия ред, независимо от начислените неустойки.
3. Неустойките се заплащат незабавно, при поискване от **ВЪЗЛОЖИТЕЛЯ**, по посочена от **ВЪЗЛОЖИТЕЛЯ** банкова сметка.

**Чл. 9.** Наложените глоби от държавни институции, за установи нарушения по вина на **ИЗПЪЛНИТЕЛЯ** във връзка с извършваната от него дейност по настоящия договор, са за сметка на **ИЗПЪЛНИТЕЛЯ.**

1. **УСЛОВИЯ ЗА ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 11. (1)** Настоящият Договор се прекратява в следните случаи:

1. с изтичане на уговорения срок и с изпълнение на всички задължения по него;
2. при настъпване на обективна невъзможност за изпълнение на възложената работа;
3. с писмено уведомление до **ИЗПЪЛНИТЕЛЯ**, ако в резултат на обстоятелства, възникнали след сключването на Договора, **ВЪЗЛОЖИТЕЛЯТ** не е в състояние да изпълни своите задължения;

когато са настъпили съществени промени във финансирането на Договора, извън правомощията на **ВЪЗЛОЖИТЕЛЯ**, които той не е могъл или не е бил длъжен да предвиди или да предотврати - с писмено уведомление от **ВЪЗЛОЖИТЕЛЯ**, отправено до **ИЗПЪЛНИТЕЛЯ**, веднага след настъпване на обстоятелствата.

1. Договорът може да се прекрати по взаимно съгласие на Страните, изразено в писмена форма, преди края на срока на договора
2. Възложителят може да прекрати Договора без предизвестие, с писмено уведомление, изпратено до **ИЗПЪЛНИТЕЛЯ**:
3. при забава, в което и да е от задълженията на **ИЗПЪЛНИТЕЛЯ**, продължила повече от 20 (двадесет) календарни дни по вина на **ИЗПЪЛНИТЕЛЯ**;
4. с писмено уведомление до **ИЗПЪЛНИТЕЛЯ**, когато след започване изпълнението на дейностите по договора и на всеки един последващ етап се установи, че извършваната работа не съответства на Техническата спецификация и/или на нормативните изисквания.
5. Прекратяването на договора става след уреждане на финансовите взаимоотношения между Страните за извършените от страна на **ИЗПЪЛНИТЕЛЯ** и одобрени и приети от **ВЪЗЛОЖИТЕЛЯ** дейности по изпълнение на Договора, придружени със съответните документи.
6. **ПРЕДАВАНЕ И ПРИЕМАНЕ НА ИЗПЪЛНЕНИЕТО**

**Чл. 12.** Предаването на изпълнението на Услугите за всяка дейност се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („Приемо-предавателен протокол“).

**Чл. 13 (1)** ВЪЗЛОЖИТЕЛЯТ има право:

1. да приеме изпълнението, когато отговаря на договореното;

2. когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;

3. да откаже да приеме изпълнението в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора;

**(2)** Окончателното приемане на изпълнението на Услугите по този Договор се извършва след предаване на окончателен доклад и с подписване на окончателен Приемо-предавателен протокол, подписан от Страните в срок до 10 (десет) дни след изтичането на срока на изпълнение. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им.

1. **ОБЩИ РАЗПОРЕДБИ**

**Чл. 14. (1)** За всички неуредени въпроси във връзка с изпълнението и прекратяването на договора за изпълнение се прилагат разпоредбите на Търговския закон и на Закона за задълженията и договорите.

**Конфиденциалност**

**Чл. 15. (1)** Всяка от страните по този договор се задължава да пази в поверителност и да не разкрива или разпространява информация за другата страна, станала и известна при или по повод изпълнението на договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на страните, служебна информация, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

1. С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение/съгласие от другата страна, като това съгласие не може да бъде отказано безпричинно.
2. Не се счита за нарушение на задълженията за неразкриване на Конфиденциална информация, когато:
3. информацията е станала или става публично достъпна, без нарушаване на този договор от която и да е от страните;
4. информацията се изисква по силата на закон, приложим спрямо която и да е от Страните; или
5. предоставянето на информацията се изисква от регулаторен или друг компетентен орган и съответната страна е длъжна да изпълни такова изискване;

В случаите по точки 2 или 3 страната, която следва да предостави информацията, уведомява незабавно другата страна по договора.

1. Задълженията, свързани с неразкриване на Конфиденциалната информация остават в сила и след прекратяване на договора на каквото и да е основание.

**Авторски права[[2]](#footnote-2)**

**Чл. 16. (1)** Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички разработки, документи и материали, и всякакви други елементи или компоненти, създадени в резултат на или във връзка с изпълнението на договора, принадлежат изцяло на **ВЪЗЛОЖИТЕЛЯ** в същия обем, в който биха принадлежали на автора с изключение на непрехвърлимите. **ИЗПЪЛНИТЕЛЯТ** декларира и гарантира, че трети лица не притежават права върху изготвените документи и други резултати от изпълнението на договора, които могат да бъдат обект на авторско право.

1. В случай че бъде установено с влязло в сила съдебно решение или в случай че **ВЪЗЛОЖИТЕЛЯ**Т и/или **ИЗПЪЛНИТЕЛЯТ** установят, че с изготвянето, въвеждането и използването на документи или други материали, съставени при изпълнението на този договор, е нарушено авторско право на трето лице, **ИЗПЪЛНИТЕЛЯТ** се задължава да направи възможно за ВЪЗЛОЖИТЕЛЯ използването им:
2. чрез промяна на съответния документ, дизайн или писмен материал; или
3. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или
4. като получи за своя сметка разрешение за ползване на продукта от третото лице, чиито права са нарушени.
5. **ВЪЗЛОЖИТЕЛЯТ** уведомява **ИЗПЪЛНИТЕЛЯ** за претенциите за нарушени авторски права от страна на трети лица в срок до 3 (три) дни от узнаването им. В случай, че трети лица предявят основателни претенции, **ИЗПЪЛНИТЕЛЯТ** носи пълната отговорност и понася всички щети, произтичащи от това. **ВЪЗЛОЖИТЕЛЯТ** привлича **ИЗПЪЛНИТЕЛЯ** в евентуален спор за нарушено авторско право във връзка с изпълнението по договора.

**Прехвърляне на права и задължения**

**Чл. 17.** Никоя от страните няма право да прехвърля никое от правата и задълженията, произтичащи от този договор, без съгласието на другата страна. Паричните вземания по договора и по договорите за подизпълнение при участие на подизпълнители могат да бъдат прехвърляни или залагани съгласно приложимото право.

**Изменения**

**Чл. 18.** Този договор може да бъде изменян само с допълнителни споразумения, изготвени в писмена форма и подписани от двете страни, в съответствие с изискванията и ограниченията на ПМС 118/2014.

**Непреодолима сила**

**Чл. 19. (1)** Никоя от страните по този договор не отговаря за неизпълнение, причинено от непреодолима сила. За целите на този договор, „непреодолима сила“ има значението на това понятие по смисъла на чл. 306, ал. 2 от Търговския закон.

1. Не може да се позовава на непреодолима сила страна, която е била в забава към момента на настъпване на обстоятелството, съставляващо непреодолима сила.
2. Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на договора. При неуведомяване се дължи обезщетение за настъпилите от това вреди.
3. Докато трае непреодолимата сила, изпълнението на задълженията и на свързаните с тях насрещни задължения се спира.

**Нищожност на отделни клаузи**

**Чл. 20.** В случай, че някоя от клаузите на този договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Обработване и защита на личните данни**

**Чл. 21. (1)** Страните се задължават да обработват личните данни, посочени в договора или получени при и по повод изпълнението му, в съответствие с принципите на защита на личните данни, заложени в Регламент (ЕС) 2016/679 на Европейския парламент и на Съвета от 27 април 2016 година относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/БО (Общ регламент относно защитата на данните) и Закона за защита на личните данни.

1. От страните се обработват лични данни само доколкото последните са необходими за целите на сключването и изпълнението на договора, както са определени в раздел I.
2. Страните нямат право да използват лични данни за цели извън посочените по предходната точка, да ги предават на друг администратор, обработващ или в трета държава или международна организация, без предварително разрешение.
3. Страните се задължават:
4. Да изтриват незабавно личните данни, които са ползвали за нуждите на договора и да не съхраняват лични данни, когато вече не са необходими, освен ако няма нормативно задължение, произтичащо от правото на Европейския съюз или правото на Република България, за тяхното съхранение;
5. Да обработват лични данни, единствено за целите на изпълнение на договора, и да не обработват данните за други цели, освен ако няма нормативно задължение, произтичащо от правото на Европейския съюз или правото на Република България;
6. Да не ползват лични данни, когато естеството на лични данни не изисква това.
7. Страните гарантират, че техните служители, които са оправомощени да обработват лични данни, са поели ангажимент за поверителност и конфиденциалност на получената информация, и няма да разгласяват личните данни, станали им известни при или по повод изпълнението на задълженията си по този договор, включително след прекратяване на трудовото/служебното им правоотношение.
8. Страните гарантират, че прилагат всички мерки за защита, определени и указани в техните вътрешни правила/политики за защита на личните данни, както и че прилагат подходящи технически и организационни мерки за защита, с цел постигане на сигурност на обработването на лични данни.
9. Страните са предприели мерки за осигуряване на постоянна поверителност, цялостност, наличност и устойчивост на системите и услугите за обработване.
10. Страните декларират, че субектите на данни, посочени в договора, като лица за контакт, респ. лица, които са упълномощени да предават/приемат изпълнението по договора, са дали своето съгласие, свързаните с тях лични данни да бъдат обработвани за целите на изпълнение на договора.
11. Страните се задължават:
12. Да възпрепятстват всеки неупълномощен достъп до лични данни, в това число чрез компютърни системи;
13. Да гарантират, че оправомощените потребители на система за обработка на данни имат достъп само до личните данни, за които се отнася тяхното право на достъп;
14. Да гарантират, че при предаване на лични данни и транспортиране на носители за съхранение данните не могат да се четат, копират или изтриват без разрешение.
15. ИЗПЪЛНИТЕЛЯТ се задължава да предотвратява всякакъв незаконен или случаен достъп до личните данни и всякакво друго незаконно обработване и злоупотреба с личните данни и да уведоми незабавно ВЪЗЛОЖИТЕЛЯ, в случай че установи случай на злоупотреба или достъп.
16. За неуредените с настоящия раздел въпроси, свързани със защитата на личните данни, се прилагат изискванията на Общия регламент относно защитата на данните и законодателството на Република България.

Уведомления

Чл. 22. (1) Всички уведомления между страните във връзка с този договор се извършват в писмена форма и могат да се предават лично или чрез препоръчано писмо, по куриер, електронна поща.

(2) За целите на този договор данните и лицата за контакт на страните са, както следва:

За ВЪЗЛОЖИТЕЛЯ:

Адрес за кореспонденция:

Телефон:

e-mail:

Лице за контакт:

За ИЗПЪЛНИТЕЛЯ:

Адрес за кореспонденция:

Тел.:

e-mail:

Лице за контакт:

1. Всяка кореспонденция между страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната страна е длъжна да уведоми другата в писмен вид в срок до 3 (три) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
2. При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването и в съответния регистър.

**Приложимо право**

**Чл. 23 (1)** За неуредените в този договор въпроси, се прилагат нормите на действащото законодателство.

1. Страните се съгласяват при възникване на спорове във връзка с изпълнението на поетите задължения или неуредени в договора въпроси, да решават същите чрез преговори, в дух на взаимно разбирателство. При непостигане на споразумение, всяка от страните може да отнесе спора за разрешаване пред компетентния съд, с оглед естеството му и съгласно действащото законодателство, регламентиращо тези отношения.
2. По взаимно съгласие между страните по договора, изразено в допълнително споразумение към него, може да бъде уговорено намаляване или удължаване на всеки от посочените срокове, когато това се налага от условията на АДБФП.
3. Измененията имат за цел да гарантират, че изпълнението на договора ще протече съобразно обхвата и изискванията на одобрения за финансиране проект.

**Отговорност**

**Чл. 24. (1)** Програмния оператор и **ВЪЗЛОЖИТЕЛЯТ** не носят отговорност за вреди, понесени от служителите или имуществото на **ИЗПЪЛНИТЕЛЯ** по време на изпълнение на договора или като последица от него. Програмния оператор и **ВЪЗЛОЖИТЕЛЯТ** не дължат обезщетения или допълнителни плащания извън предвидените по договора, свързани с подобни вреди.

**(2) ИЗПЪЛНИТЕЛЯТ** поема цялата отговорност към трети лица, в това число и отговорност за вреди от всякакъв характер, понесени от тези лица по време на изпълнение на договора или като последица от него. Програмния оператор и Възложителят не носят отговорност, произтичаща от искове или жалби вследствие нарушение на нормативни изисквания от страна на **ИЗПЪЛНИТЕЛЯ**, неговите служители или лица, подчинени на неговите служители, или в резултат на нарушение на правата на трето лице.

Настоящият договор е подготвен и подписан в три еднообразни екземпляра - два за **ВЪЗЛОЖИТЕЛЯ** и един за **ИЗПЪЛНИТЕЛЯ**

**Приложения:**

1. **Техническа спецификация на ВЪЗЛОЖИТЕЛЯ**
2. **Оферта на ИЗПЪЛНИТЕЛЯ**

**ВЪЗЛОЖИТЕЛ: ИЗПЪЛНИТЕЛ:**

**/……………………………………/ /……………………………………../**

1. Клаузата е приложима при участието на подизпълнители. [↑](#footnote-ref-1)
2. Разпоредбата е приложима при условие, че възникват авторски права и в случаите, когато разработките, документите и материалите и всякакви други елементи или компоненти, създадени в резултат на или във връзка с изпълнението на договора, са обект на авторско право. [↑](#footnote-ref-2)